การบินไทย พร้อมให้บริการ 5 เที่ยวบินจากยุโรปสู่ภูเก็ต ระหว่างเดือนกรกฎาคมถึงกันยายนนี้
นายนนท์ กลินทะ ประธานเจ้าหน้าที่สายการพาณิชย์  บริษัท การบินไทย จำกัด  (มหาชน)  เปิดเผยว่า เพื่อร่วมขับเคลื่อนเศรษฐกิจภาคการท่องเที่ยวภายใต้นโยบายโมเดล ภูเก็ต แซนด์บ๊อกซ์ (Phuket Sandbox) ด้วยการเปิดประเทศเชิญชวนนักท่องเที่ยวที่ได้รับการฉีดวัคซีนป้องกันโควิด-19 ให้เดินทางเข้ามาท่องเที่ยวที่จังหวัดภูเก็ตแบบไม่ต้องกักตัว เพื่อเป็นการช่วยเหลือผู้ประกอบการที่ได้รับผลกระทบจากวิกฤติการแพร่ระบาดของโควิด-19 บริษัท การบินไทยฯ ได้จัด 5 เที่ยวบินตรงสู่ภูเก็ตจาก 5 เมืองในยุโรป ได้แก่ โคเปนเฮเกน แฟรงก์เฟิร์ต ปารีส ลอนดอน และซูริก เริ่มตั้งแต่วันที่ 2 เดือนกรกฏาคม - กันยายน 2564 ประกอบด้วยเที่ยวบินทีจี 953 เส้นทาง โคเปนเฮเกน-ภูเก็ต /เที่ยวบินที่ ทีจี 923 เส้นทาง แฟรงก์เฟิร์ต-ภูเก็ต /เที่ยวบินที่ ทีจี 933 เส้นทาง ปารีส-ภูเก็ต /เที่ยวบินทีจี 917 เส้นทาง ลอนดอน-ภูเก็ต และเที่ยวบินที่ ทีจี 973 เส้นทาง ซูริก-ภูเก็ตนอกจากนี้ สายการบินไทยสมายล์ ยังร่วมให้บริการเส้นทางบิน ไป-กลับ ภูเก็ต-ฮ่องกง ทำการบิน 4 เที่ยวบินต่อสัปดาห์ ทุกวันจันทร์ พุธ ศุกร์และอาทิตย์ เริ่มวันที่ 2 กรกฎาคม 2564 เป็นต้นไปอย่างไรก็ตาม บริษัทฯ ปฏิบัติการบินอย่างมีมาตรฐานความปลอดภัยด้านสุขอนามัย  (Hygiene Excellence) รวมทั้งได้รับการรับรองมาตรฐานความปลอดภัยด้านสุขอนามัย  (Amazing Thailand Safety &amp; Health Administration : SHA) จากกระทรวงการท่องเที่ยวและกีฬา และอยู่ภายใต้มาตรการป้องกันการแพร่ระบาดของไวรัสโควิด-19 ของกระทรวงสาธารณสุข ศูนย์บริหารสถานการณ์โควิด-19 (ศบค.) และสำนักงานการบินพลเรือนแห่งประเทศไทย (กพท.) อย่างเคร่งครัด อีกทั้งได้ทำการฉีดพ่นสเปรย์ฆ่าเชื้อโรคและทำความสะอาดแบบ Deep Cleaning ในอากาศยานทุกลำหลังเครื่องลงจอด